Mockupiai

Mockupiai – buvęs kaimas Šakių rajono savivaldybėje, 4 km į pietryčius nuo Sintautų. Ant Mockupio upelio kranto yra kaimo kapinaitės su paskutiniu jose 1935 m. palaidotu Jonu Kudirka.

 Etimologija 

Anksčiau buvo vadinamas Jagamasčiais. Šio pavadinimo kilmė nėra žinoma. Vėliau kaimas pradėtas vadinti Mockupiais. Manoma, kad kaimo vardas kilęs nuo upelio Mockupio, tekančio per kaimą į Novos upę.

 Istorija 

Mockupiai – vienas seniausių parapijos kaimų, minimas nuo 1697 m.  XIX a. pabaigoje kaime buvo 17 sodybų su 121 gyventojų, kaimas priklausė Sintautų parapijai.

Seniausi kaimo gyventojai prieš karą buvo Treinys, Dumčius, Išganaitis, Vaitiekaitis, Venys, Žukauskas, Augustaitis. Mockupiuose ilgą laiką veikė pradinė mokykla, atidaryta 1923 m. spalio mėnesį. Iškart lankė 54 mokiniai, prieš karą būdavo apie 40, po karo – kartais iki 20 mokinių. Ji garsėjo vakarėliais, per kuriuos vaikai ir tėvai rengdavo vaidinimus, koncertuodavo. Mokykla uždaryta 1967 m., inventorius pervežtas į Kuodžius.

Sintautų apylinkės Mockupių kaimas 1987 m. kovo 25 d. panaikintas LTSR AT Prezidiumo įsaku.Filomena Kavoliutė. Vardai gyvenamųjų vietovių, panaikinti sovietmečiu (tebelaukiantys restitucijos) bei atstatytieji

 Gyventojai 

Iš Mockupių kilę kunigai Jonas ir Vincas Dumčiai.

 Šaltiniai 

Kategorija:Panaikintos Šakių rajono savivaldybės gyvenvietės